МазитIкIэ дызыпэплъа текIуэныгъэ
Урысей Федерацэм футболымкIэ и япэ дивизионым 2012 — 2013 гъэхэм щекIуэкI зэхьэзэхуэм ипкъ иткIэ, «Спартак-Налшыкым» вэсэмахуэ къригъэблэгъат Белгород и «Салют»-р. 54-нэ дакъикъэм Руа Карлос метр пщыкIузым и деж щыту дигъэкIа топым и фIыгъэкIэ ди щIалэхэр 1:0-у текIуащ. Апхуэдэ ехъулIэныгъэ налшыкдэсхэм зэрамыIэрэ мазитIым нэблэгъащ.
Спартак-Налшыкымрэ» «Салют»-мрэ я зэIущIэр зэрекIуэкIамрэ зи чэзу джэгуэгъум и ужькIэ турнир таблицэм игъуэта теплъэмрэ ятеухуа тхыгъэ ди газетым и къыкIэлъыкIуэ къыдэкIыгъуэм тетынущ.
Хьэтау Ислъам.
